Quasi sin garra excepción (se veiga hydra), os animals mueren a sobén de viellera. Bell fenomeno que interviene y que a ormino pueden causar una muerte prematura incluyen a malnutrición, a predación, a malautía, os accidents que provocan traumatismos terminals u, en circunstancias estremas, una grieu perturbación d'un ecosistema. As actividatz humanas voluntarias que prevocan a muerte incluyen o suicidio, l'homicidio y a guerra. Cada día mueren alto u baixo 150.000 presonas en tot o mundo. A muerte en o mundo natural tamién se puet producir como resultato indreito de l'actividat humana: una causa creixient d'estinción d'especies en tiempos recients ha estato a destrucción de sistemas ecolochicos como consecuencia d'a expansión d'a tecnolochía industrial.